stanford-oval/wikipedia huggingface dataset:
Leikkaus (puutarha)
Mahlavuoto

Lehtipuita, joilla on kasvukauden alussa voimakas mahlavuoto ovat muiden muassa:
vaahterat
hevoskastanja
jalopähkinät
kirsikat
luumut
koivut.
Tämä vaikuttaa leikkaus ajankohtaan, joka mahlovilla puilla on keski ja loppukesä.
Kirjallisuutta

Johanna Lindholm ja Torbjörn Åkesson: Puutarhan puiden ja pensaiden leikkaaminen. Tammi 2002.
David Squire: Leikkaa oikein puutarhassa. WSOY 2005.
Lylloo

| Lylloo> Henkilötiedot |
| --- | --- |
Syntynyt: 22. tammikuuta 1991
Muusikko
Laulukielet:  ranska
Tyylilajit:  Dance
Levy-yhtiöt:  Lyprod (2008-)
  [ Muokkaa Wikidatassa ] [ ohje ]  
Lylloo (s. 22. tammikuuta 1991 Hyères, Ranska) on ranskalainen artisti. Hän nousi kuuluisuuteen vuonna 2008 kappaleella "Dou Di Dam", jolloin artisti oli vasta 17-vuotias. Tämä sai medioissa sen verran huomiota, että häntä kuvailtiin uudeksi Lorieksi. Kappale julkaistiin lopulta singlenä alkuvuodesta 2009. "Lylloo" aloitti musikaalisen uransa 10-vuotiaana Alice Donan koulussa Marseillessa. Sitä kautta hän sai uusia musikaalisia tuttavuuksia sekä päätyi artistiksi.
Diskografia

Albumit & EP:t
Lol.Com (2009)
Dou Di Dam (2010)
Badam (2012)
Tú Y Yo (2012)
Melodia (2013)
Singlet
Dou Di Dam (2009)
Mon tél (2009)
Hula Hoop (2011)
Badam (2012)
Tú y Yo (2012)
Melodia (2013)
Echo (2013)
Loes Geurts

Loes Geurts
Loes Geurts (s. 12. tammikuuta 1986) on alankomaalainen jalkapalloilija, pelipaikaltaan maalivahti. Hän on pelannut Alankomaiden naisten maajoukkueessa kesäkuun 2020 loppuun mennessä 125 maaottelua. Ensimmäisen maaottelunsa hän pelasi Suomea vastaan 20. elokuuta 2005. Vuosien 2009 ja 2013 Euroopan-mestaruuskilpailuissa hän oli maajoukkueen ykkösmaalivahti mutta jäi varamaalivahdin rooliin Alankomaiden voittaessa Euroopan-mestaruuden vuonna 2017 ja saavuttaessa MM-hopeaa 2019.
Geurts pelasi Western Illinois Universityn yliopistojoukkueessa ja on seuratasolla edustanut Saksassa Heike Rheinea, kotimaassaan AZ Alkmaaria ja Telstaria, Ruotsissa Vittsjötä ja Kopparbergs/Göteborgia sekä Ranskassa Paris Saint-Germainia. Vuonna 2018 hän palasi Göteborgiin.
Lois Lowry

| Lois Lowry |
| --- | --- |
 Lois Lowry vuonna 2014.
Henkilötiedot
Syntynyt: 20. maaliskuuta 1937 Honolulu, Havaiji, Yhdysvallat
Ammatti:  kirjailija
Kirjailija
Tuotannon kieli: englanti
Tyylilajit:  lasten- ja nuortenkirjallisuus fantasia
Esikoisteos:  A Summer to Die (1977)
Pääteokset:  Number the Stars (1989) The Giver (1993)
Palkinnot
 Newbery-mitali (1990, 1994) Margaret Edwards Award (2007) 
Aiheesta muualla
Kotisivut
Löydä lisää kirjailijoitaKirjallisuuden teemasivulta
Lois Ann Lowry (o.s. Hammersberg; s. 20. maaliskuuta 1937 Honolulu, Havaiji, Yhdysvallat) on yhdysvaltalainen lasten- ja nuortenkirjailija. Hän on voittanut kahdesti Newbery-mitalin ja ollut useasti ehdolla Hans Christian Andersen -palkinnon saajaksi. Häneltä on suomennettu muun muassa Anastasia-sarjan romaaneja.
Lois Lowryn isä oli norjalaista sukua, ja hän työskenteli armeijan palveluksessa. Perhe muutti usein ja asui myös Japanissa. Lois kävi koulua muun muassa New Yorkissa. Hän aloitti yliopisto-opinnot mutta keskeytti ne avioiduttuaan 19-vuotiaana upseeri Donald Grey Lowryn kanssa. He muuttivat usein aviomiehen työn mukana, ja heille syntyi neljä lasta. Lastensa aikuistuttua Lowry jatkoi yliopisto-opintojaan ja valmistui Etelä-Mainen yliopistosta vuonna 1972 pääaineenaan englanninkielinen kirjallisuus.
Lowryn kirjailijanura alkoi vasta vuonna 1977; samana vuonna hänen avioliittonsa päättyi eroon. Hänen esikoisteoksensa A Summer to Die kertoo lapsesta, joka sairastuu leukemiaan ja kuolee; taustalla oli Lowryn oman sisaren kuolema.
Lowry on kirjoittanut useita romaanisarjoja, joihin kuuluvat The Giver Quartet (1993–2012), 9-osainen Anastasia-sarja (1979–1995), Anastasian pikkuveljestä kertoja Sam Krupnik -sarja (1988–1999) ja 6-osainen Gooney Bird -sarja (2002–2014). Hänen teoksissaan käsitellään haastavia aiheita, kuten rasismia, lapsen kuolemaa, murhaa ja holokaustia sekä vallanpitäjien kyseenalaistamista. Yhdysvaltalaisissa kouluissa hänen teoksiaan on sekä otettu opinto-ohjelmiin että kielletty. Kaikkiaan hän on kirjoittanut yli neljäkymmentä romaania.
Vuonna 2014 valmistunut elokuva The Giver perustuu The Giver Quartetin ensimmäiseen osaan; päärooleissa esiintyvät Jeff Bridges, Meryl Streep ja Brenton Thwaites. Susan Kander sävelsi romaanin pohjalta oopperan vuonna 2012.
Suomennettuja teoksia

Sata syytä pitää Carolinesta (1986)
Minä Anastasia (1987)
Anastasia vauhdissa (1988)
Anastasia palveluksessanne (1989)
Anastasia hermoromahduksen partaalla (1990)
Näkemiin, Ellen! (1991)
Anastasia omillaan (1992)
Palkinnot

Newbery-mitali vuosina 1990 ja 1994
Aiheesta muualla

Summary Bibliography: Lois Lowry. The Internet Speculative Fiction Database.
Laplatanjokidelfiini

| Laplatanjokidelfiini |
| --- | --- |
 Laplatanjokidelfiinin koko suhteessa ihmiseen
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hammasvalaat Odontoceti
Heimo::  Iniidae
Suku::  Pontoporia  Gray, 1846
Laji::  blainvillei
Kaksiosainen nimi
 Pontoporia blainvillei  (Gervais & d’Orbigny, 1844) 
 Laplatanjokidelfiinin levinneisyys
Katso myös
   Laplatanjokidelfiini Wikispeciesissä   Laplatanjokidelfiini Commonsissa 
Infobox OKNimi-testi OKIUCN-testi OK: 
Laplatanjokidelfiini eli laplatandelfiini eli platandelfiini eli platanvalas eli franciscana (Pontoporia blainvillei) on Etelä-Amerikan kaakkoisrannikolla esiintyvä hammasvalaslaji, joka kuuluu heimoon Iniidae. Se on sukunsa Pontoporia ainoa laji. Laplatanjokidelfiini luokitellaan toisinaan heimon Pontoporiidae ainoaksi lajiksi tai osaksi jokivalaita (Platanistidae). Nisäkäsnimistötoimikunnan ehdotus lajin uudeksi suomenkieliseksi nimeksi on rannikkojokidelfiini.
Ulkonäkö ja koko

Naaraat ovat suurempia kuin koiraat. Naaraat voivat kasvaa 137–177 cm pitkiksi ja koiraat 121–158 cm pitkiksi. Laplatanjokidelfiinillä on lajin kokoon suhteutettuna pisin kuono kuin millään muulla valaalla – aikuisilla yli 15 % ruumiin pituudesta. Laplatanjokidelfiinit elävät yli kaksikymmentävuotiaiksi. Naarat tulevat sukukypsiksi viisivuotisina. Odotusaika naarailla on 10–11 kuukautta ja poikaset kasvavat aikuisiksi muutamassa vuodessa.
Elintavat

Yleensä laplatanjokidelfiinit uivat yksinään tai pienissä ryhmissä. Valaat syövät pääasiassa kaloja, mutta myös mustekaloja ja katkarapuja. Laplatanjokidelfiinit ovat itse ravintona miekkavalaille ja joillekin hailajeille.
Uhat

Kansainvälinen luonnonsuojeluliitto (IUCN) on listannut laplatanjokidelfiinin vaarantuneiden lajien joukkoon. Vuonna 2000 valaita arveltiin olevan noin 20 000 kappaletta, mutta 2,1–10,8 % kannasta jää vuosittain kiinni ajoverkkoihin. Verkkoihin takertumisen lisäksi myös ympäristömyrkyt kuten DDT ovat vähentäneet kantaa. Kannan nykyistä määrää ja kannan vuosittaista kasvua ei tunneta.
Legion: XX

| Legion: XX Lamb of God |
| --- | --- | --- |

Cover-albumin tiedot
 Julkaistu: 18. toukokuuta 2018
 Kesto: 38.02
 Levy-yhtiö: Epic,  Nuclear Blast
Lamb of Godin muut julkaisut
| VII: Sturm und Drang 2015 | Legion: XX 2018 | Lamb of God 2020 |
Legion: XX on metalliyhtye Lamb of Godin cover-albumi, ja se julkaistiin 18. toukokuuta 2018. Yhtye otti albumin julkaisun ajaksi käyttöönsä alkuperäisen nimensä, Burn The Priest.
Kappaleet

Inherit the Earth – 3.29  (The Accüsed cover)
Honey Bucket – 2.43  (Melvins cover)
Kerosene – 6.12  (Big Black cover)
Kill Yourself – 2.18  (S.O.D. Cover)
I Against I – 3.48  (Bad Brains cover)
Axis Rot – 3.04  (Sliang Laos cover)
Jesus Built My Hotrod – 6.13  (Ministry cover)
One  – 3.16  (Agnostic Front cover)
Dine Alone – 3.31  (Quicksand cover)
We Gotta Know – 3.27  (Cro-Mags cover)
Arvostelut

Imperiumi: 6/10
Soundi:
Aiheesta muualla

Legion: XX Discogsissa. (englanniksi)
Albumi Legion: XX Encyclopaedia Metallum -sivustolla (englanniksi)
Lontoon pormestari

Lontoon pormestari (engl. Mayor of London) on Suur-Lontoon yleishallintoviranomaisen hallintojohtaja. Virka luotiin vuonna 2000 samalla, kun Suur-Lontoolle luotiin itsehallinto.
Luettelo pormestareista

Ensimmäinen pormestarinvaali pidettiin vuonna 2000; sen jälkeen vaalit on pidetty neljän vuoden välein poikkeuksena vuoden 2020 vaali, joka siirrettiin vuodelle 2021 koronaviruspandemian takia.
| Pormestari | Pormestari | Virkakausi | Vaali | Puolue | Puolue |
| --- | --- | --- | --- | --- | --- |
|  | Ken Livingstone | 4. toukokuuta 2000 – 4. toukokuuta 2008 | 2000 |  | sitoutumaton |
|  | Ken Livingstone | 4. toukokuuta 2000 – 4. toukokuuta 2008 | 2004 |  | Työväenpuolue |
|  | Boris Johnson | 4. toukokuuta 2008 – 9. toukokuuta 2016 | 2008 |  | Konservatiivipuolue |
|  | Boris Johnson | 4. toukokuuta 2008 – 9. toukokuuta 2016 | 2012 |  | Konservatiivipuolue |
|  | Sadiq Khan | 9. toukokuuta 2016 – nykyinen | 2016 |  | Työväenpuolue |
|  | Sadiq Khan | 9. toukokuuta 2016 – nykyinen | 2021 |  | Työväenpuolue |
Aiheesta muualla

Mayor of London
Lerbäckin kirkko

| Lerbäckin kirkko Lerbäcks kyrka |
| --- | --- |

Kirkkokunta:  Ruotsin kirkko
Hiippakunta:  Strängnäsin hiippakunta
Seurakunta:  Lerbäcks församling
Rakentamisvuosi:  1786
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lerbäckin kirkko (ruots. Lerbäcks kyrka) on Ruotsissa Askersundin kunnassa sijaitseva kirkkorakennus. Kirkko on rakennettu vuosina 1783-1786 tulipalon jälkeen. Sisälle mahtuu 320 ihmistä.
Aiheesta muualla

Kuvia tai muita tiedostoja aiheesta Lerbäckin kirkko Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Lerbäcks kyrka
Käännös suomeksi
Luettelo eduskunnasta 2023 pudonneista kansanedustajista

Tämä on luettelo vaalikaudella 2019–2023 kansanedustajina olleista henkilöistä, jotka olivat ehdolla eduskuntavaaleissa 2023 mutta eivät tulleet valituiksi.
| Edustaja | Puolue | Puolue | Vaalipiiri | Kansanedustajana |
| --- | --- | --- | --- | --- |
| al-Taee, HusseinHussein al-Taee |  | Sosiaalidemokraatit | Uusimaa | 2019–2023 |
| Blomqvist, ThomasThomas Blomqvist |  | Ruotsalainen kansanpuolue | Uusimaa | 2007–2023 |
| Holopainen, MariMari Holopainen |  | Vihreät | Helsinki | 2019–2023 |
| Hänninen, KatjaKatja Hänninen |  | Vasemmistoliitto | Oulu | 2014–2023 |
| Immonen, OlliOlli Immonen |  | Perussuomalaiset | Oulu | 2011–2023 |
| Kinnunen, JariJari Kinnunen |  | Kokoomus | Pirkanmaa | 2021–2023 |
| Kinnunen, MikkoMikko Kinnunen |  | Keskusta | Oulu | 2019–2023 |
| Kivisaari, PasiPasi Kivisaari |  | Keskusta | Vaasa | 2019–2023 |
| Koponen, NooraNoora Koponen |  | Vihreät | Uusimaa | 2019–2023 |
| Kotiaho, JouniJouni Kotiaho |  | Perussuomalaiset | Keski-Suomi | 2019–2023 |
| Kärnä, MikkoMikko Kärnä |  | Keskusta | Helsinki | 2015–2018, 2019–2023 |
| Könttä, JoonasJoonas Könttä |  | Keskusta | Keski-Suomi | 2019–2023 |
| Lehto, RamiRami Lehto |  | Perussuomalaiset | Häme | 2015–2023 |
| Lohikoski, PiaPia Lohikoski |  | Vasemmistoliitto | Uusimaa | 2019–2023 |
| Mäkynen, JukkaJukka Mäkynen |  | Perussuomalaiset | Vaasa | 2019–2023 |
| Niikko, MikaMika Niikko |  | Perussuomalaiset | Uusimaa | 2011–2023 |
| Paatero, SirpaSirpa Paatero |  | Sosiaalidemokraatit | Kaakkois-Suomi | 2006–2023 |
| Packalén, TomTom Packalén |  | Perussuomalaiset | Uusimaa | 2011–2023 |
| Pirttilahti, ArtoArto Pirttilahti |  | Keskusta | Pirkanmaa | 2011–2023 |
| Rinne, AnttiAntti Rinne |  | Sosiaalidemokraatit | Uusimaa | 2015–2023 |
| Said Ahmed, SuldaanSuldaan Said Ahmed |  | Vasemmistoliitto | Helsinki | 2021–2023 |
| Sankelo, JanneJanne Sankelo |  | Kokoomus | Vaasa | 2011–2015, 2019–2023 |
| Semi, MattiMatti Semi |  | Vasemmistoliitto | Savo-Karjala | 2015–2023 |
| Soinikoski, MirkaMirka Soinikoski |  | Vihreät | Häme | 2019–2023 |
| Suomela, IirisIiris Suomela |  | Vihreät | Pirkanmaa | 2019–2023 |
| Torniainen, AriAri Torniainen |  | Keskusta | Kaakkois-Suomi | 2011–2023 |
| Turtiainen, AnoAno Turtiainen |  | Valta kuuluu kansalle | Kaakkois-Suomi | 2019–2023 |
| Viljanen, HeidiHeidi Viljanen |  | Sosiaalidemokraatit | Satakunta | 2019–2023 |
| Virolainen, Anne-MariAnne-Mari Virolainen |  | Kokoomus | Varsinais-Suomi | 2007–2023 |
| Wihonen, JussiJussi Wihonen |  | Perussuomalaiset | Savo-Karjala | 2019–2023 |
| Yrttiaho, JohannesJohannes Yrttiaho |  | Vasemmistoliitto | Varsinais-Suomi | 2019–2023 |
Lävistäjä

Lävistäjä tai diagonaali voi tarkoittaa ainakin seuraavia:
lävistäjä eli diagonaali, monikulmion kärkipisteiden välinen jana, joka ei yhdy sivuun
avaruuslävistäjä, monitahokkaan kärkipisteiden välinen jana, joka ei yhdy tahkoon tai särmään
diagonaali, maalauksen sommittelussa sen geometrisen lävistäjän suuntainen linja
diagonaali, shakissa laudan poikki kulkeva vinottainen linja, jonka suuntaisesti lähetti, kuningatar ja kuningas pystyvät liikkumaan
diagonaali, vinotoimikkaiseen sidokseen perustuva kangaslaatu
lävistäjäalkiot, n×n-matriisin A alkioiden A1,j, A2,j+1, ..., An-(j-1),n joukko
lävistäjä eli rei’itin, paperiin reikiä tekevä kone
lävistäjä, lävistyksiä tekevän henkilön ammatti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lävistäjä”, voi hakea sivunnimihaulla, laajalla sivunnimihaulla tai tekstihaulla.
Loenin kirkko

| Loenin kirkko Loen kyrkje |
| --- | --- |
 Kirkko vuonna 2015.
Sijainti:  Stryn, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1837
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Loenin kirkko (norj. Loen kyrkje) on Strynin kunnassa Vestlandin läänissä Norjassa sijaitseva kahdeksankulmainen puukirkko vuodelta 1837.
Aiheesta muualla

Kuvia tai muita tiedostoja aiheesta Loenin kirkko Wikimedia Commonsissa
Lois Maxwell

| Lois Maxwell |
| --- | --- |
 Lois Maxwell elokuvassa Kaupungissa juorutaan (1947).
Henkilötiedot
Syntynyt: 14. helmikuuta 1927
Kuollut: 29. syyskuuta 2007 (80 vuotta)
Aiheesta muualla
IMDb
Elonet
Lois Ruth Maxwell (synt. Hooker; 14. helmikuuta 1927 Kitchener, Ontario – 29. syyskuuta 2007) oli kanadalainen näyttelijä. Hänet tunnetaan parhaiten salaisen palvelun sihteerin, Miss Moneypennyn roolista, jota hän esitti neljässätoista James Bond -elokuvassa.
Maxwell oli opettajan ja sairaanhoitajan tytär. Hän oli toisessa maailmansodassa armeijan viihdyttäjänä ja matkusti Eurooppaan. Hän aloitti opiskelun Royal Academy of Dramatic Artissa välttääkseen karkotuksen Britanniasta todellisen ikänsä paljastuttua.
Maxwell lähti 20-vuotiaana Hollywoodiin ja sai jo pian parhaan naisnäyttelijätulokkaan Golden Globen roolistaan elokuvassa Kaupungissa juorutaan (1947). Hän esiintyi vuonna 1949 Life Magazinen valokuvassa yhdessä Marilyn Monroen kanssa. Hän omaksui suunnilleen tässä vaiheessa taiteilijanimensä ”Maxwell”, jota myös muu perhe alkoi käyttää.
Maxwell palasi Hollywoodista Eurooppaan ja vietti vuodet 1950–1955 Roomassa. Hän tapasi Pariisissa Peter Marriottin, jonka kanssa hän oli naimisissa vuosina 1957–1973. Pari muutti Lontooseen, jossa syntyivät lapset Melinda (s. 1958) ja Christian (s. 1959). Mies kuoli vuonna 1973.
Maxwell esitti Miss Moneypennyn osan neljässätoista ensimmäisessä James Bondissa vuosina 1962–1985. Kyseinen rooli on yhä esittäjänsä tunnetuin.
Viimeiset vaiheet

Maxwell teki viimeisen elokuvaesiintymisensä vuonna 2001. Hän sairastui samana vuonna suolistosyöpään ja muutti Perthiin, Australiaan, jossa hän asui poikansa perheen kanssa ja työsti omaelämäkertaa. Maxwell ei koskaan toipunut sairaudestaan, vaan menehtyi Australiassa 29. syyskuuta 2007. Hän oli 80 vuoden ikäinen.
Bond-elokuvat

Salainen agentti 007 ja tohtori No (1962)
Salainen agentti 007 Istanbulissa (1963)
007 ja Kultasormi (1964)
Pallosalama (1965)
Elät vain kahdesti (1967)
Hänen majesteettinsa salaisessa palveluksessa (1969)
Timantit ovat ikuisia (1971)
Elä ja anna toisten kuolla (1973)
007 ja kultainen ase (1974)
007 rakastettuni (1977)
Kuuraketti (1979)
Erittäin salainen (1981)
Octopussy (1983)
007 ja kuoleman katse (1985)
Aiheesta muualla

Lois Maxwellin muistokirjoitus Helsingin Sanomissa[vanhentunut linkki]
Lois Maxwell Internet Movie Databasessa. (englanniksi)
Loen

Loen
Loen on kylä Strynissä, Norjassa, Sognin ja Fjordanen läänissä. Se sijaitsee sisä-Nordfjordissa. Kuuden kilometrin päässä pohjoisessa sijaitsee Olden. Loenissa on viljelyalue nimeltä Sæten.
Lähistöllä sijaitsee museo nimeltä Jostedalsbreen nasjonalparksenter. Lähistöllä sijaitsevia vesiputouksia ovat Ramnefjellsfossen, Høysteinfossen ja Huldrefossen. Lähistöllä sijaitsevia vuoria ovat Lovatnet ja Ramnefjell. Näillä vuorilla tapahtui 1900-luvulla kaksi tuhoisaa kivivyöryä.
Aiheesta muualla

Kuvia tai muita tiedostoja aiheesta Loen Wikimedia Commonsissa
LoenInfo (Arkistoitu – Internet Archive)
Lorenzo Mascheroni

| Lorenzo Mascheroni |
| --- | --- |

Henkilötiedot
Syntynyt: 13. toukokuuta 1750 Bergamo, Italia
Kuollut: 14. heinäkuuta 1800 (50 vuotta) Pariisi, Ranska
Kansalaisuus:  italialainen
Koulutus ja ura
Tutkinnot:  Pavian yliopisto
Oppilaat:  Lazzaro Spallanzani
Tutkimusalue:  algebra, geometria
Lorenzo Mascheroni (13. toukokuuta 1750 – 14. heinäkuuta 1800) oli italialainen matemaatikko.
Mascheroni syntyi Bergamossa, Lombardiassa ja opiskeli Paviassa, jonne hänet nimitettiin algebran ja geometrian professoriksi vuonna 1786.
Vuonna 1790 hän esitti Eulerin–Mascheronin vakiolle arvon 31 desimaalin tarkkuudella, tosin desimaalit 20:nnestä eteenpäin osoittautuivat virheellisiksi.  Vakiolla on todettu sittemmin yhteys gammafunktioon.
Hänet tunnetaan myös Mohrin–Mascheronin lauseesta, jonka hän todisti Geometria del compasso kirjassaan 1797. Tosin prioriteetti tämän teoreeman löytämisestä kuuluu tanskalaiselle matemaatikolle Georg Mohrille, joka esitti todistuksen sille jo vuonna 1672. Mascheroni ei todennäköisesti tuntenut Mohrin aikaisempaa työtä.
Aiheesta muualla

Kuvia tai muita tiedostoja aiheesta Lorenzo Mascheroni Wikimedia Commonsissa
Lorenzo Mariani

Lorenzo Mariani on Palermon oopperatalon Teatro Massimon taiteellinen johtaja vuodesta 2005.
Mariani on opiskellut Harvardin ja Firenzen yliopistossa. Hän aloitti ohjaajanuransa Fiorentinon Maggio Musicale -juhlilla, jonne hän ohjasi Ritari Siniparran linnan. Myöhemmin hän on ohjannut sinne oopperat L’Heure Espagnole (Espanjalainen hetki), Le Comte Ory (Veijarikreivi), Kohtalon voima ja Aida. Hän on ohjannut eurooppalaisissa ja yhdysvaltalaisissa oopperataloissa ja lisäksi Shanghaissa ja Tokiossa.
Ohjaustöitä

Don Giovanni 1998 Ferraran musiikkijuhlat
La bohème  1998, Teatro Lirico, Cagliari, Sardinia.
Ritari Siniparran linna (Bologna, Trieste ja Montpellier),
Esclarmonde (Torino), I quattro rusteghi (Geneve),
Rigoletto (Monte Carlo ja Lausanne),
Madame Butterfly (Helsinki),
Iris (Wexford),
La bohème (Bologna) ja
Nabucco (Santanderi).
La bohèmen (Chicago, Lyric Opera)
Rigoletto (Boston, Lyric Opera)
Liperin Mylly

Liperin Mylly oli vuonna 1906 toimintansa aloittanut mylly Pohjois-Karjalassa Liperin kirkonkylässä, Kirkkolahden rannalla. Sen omisti Osuuskunta ItäMaito vuoteen 2019, jolloin sen omistajiksi tulivat Anne Vänskä ja Kari Huikuri. Myllyn tuhouduttua aluetta kehitetään muuhun käyttöön.
Mylly valmisti luomutuotteita 1990-luvulta lähtien. Niihin kuuluivat luomujauhot, -suurimot ja -rehut.
Tulipalot

Mylly on palanut kolme kertaa. Vuonna 1927 tuli tuhosi suuren osan myllyä. Kun rauha palasi sotien päätyttyä, myllyn toiminta kehittyi hyvin vuoteen 1961, jolloin syttynyt tulipalo tuhosi myllyn täydellisesti. Toiminta kuitenkin jatkui nopeasti, kun tilat saatiin rakennetuksi. Kolmas tulipalo tuhosi myllyn 5. kesäkuuta 2020, eikä sen toiminta jatku enää.
Nykytilanne

Nimen Liperin Mylly käyttö jatkuu myllytoiminnan päätyttyä. Liperin keskustassa Kirkkolahden alueella olevan 2,3 hehtaarin suuruisen alueen kehittämistä suunnitellaan osakeyhtiömuodossa, ja kaavamuutos on vireillä.
Aiheesta muualla

Liperin Myllyn sivusto
Liperin mylly uuden vaiheen edessä. Liperi.fi
Anne Vänskä tarttui kahdesti palaneen myllyn ohjaksiin, Yle.fi, uutiset, 25.10.2020
Läykkälänlahti

| Läykkälänlahti |
| --- | --- |

Kaupunki:  Ikaalinen
Kaupunginosa nro:  8
Postinumero(t):  39500
Lähialueet:  Rahkola
Läykkälänlahti on Ikaalisten 8. kaupunginosa. Se rajoittuu pohjoisessa Pirkantiehen, idässä Silkintiehen, etelässä Kolmostiehen ja lännessä Kyrösjärveen. Kaupunginosassa sijaitsee Kauppakeskus Komppi.
Luettelo suomalaisista tietotekniikkayhtiöistä

Tämä on luettelo suomalaista tietotekniikkayhtiöistä.
Digia
F-Secure
IPP
Nokia
Silta
Tieto
Tieto-Tapiola
Utopia Analytics
Lois Lane

Lois Lane
Lois Lane on Teräsmies-sarjakuvissa esiintyvä hahmo, joka toimii toimittajana kuvitteellisessa Daily Planet -lehdessä. Toimeliaalla ja uhkarohkealla naisreportterilla on taipumus joutua vaarallisiin tilanteisiin, jotka vaativat supersankari Teräsmiestä pelastamaan hänet. Häntä kutsutaankin leikkimielisesti "Teräsmiehen tyttöystäväksi". Hänellä on Lucy Lane -niminen sisar. Lois Lane seikkaili 1960- ja 70-luvuilla myös omassa nimikkolehdessään. Lois on pitkän uransa aikana voittanut useita palkintoja kirjoittamistaan artikkeleista.
Hahmon loivat Jerry Siegel ja Joe Shuster. Jerry Siegelin vaimo Joanne toimi hahmon mallina. Ensi-esiintymisensä Lois Lane sai Action Comicsin numerossa #1 (kesäkuu 1938).
Henkilötietoja

Nimi: Lois Joanne Lane
Ammatti: Toimittaja
Toimipaikka: (kuvitteellinen) Metropolis, Delaware
Tunnetut sukulaiset: Samuel "Sam" Lane (isä), Ellanora "Ella" Lane (äiti), Lucy Lane (sisar), Jonathan "Jon" Samuel Kent (poika)
Siviilisääty: Naimisissa (Clark Kent)
Pituus: 168 cm
Paino: 59 kg
Hiusten väri: Musta
Syntymäpäivä: 17. elokuuta
Hahmoa näytelleitä

Lois Lane on sarjakuvien lisäksi esiintynyt myös monissa elokuvissa, tv-sarjoissa, radiokuunnelmissa ja piirretyissä.
| 0 | 1 | 2 | 3 | 4 |
| --- | --- | --- | --- | --- |
| Vuodet | Näyttelijät | Sarjat | Elokuvat | Konsolipelit |
| 1941–1943 1966–1970 | Joan Alexander | Teräsmies The New Adventures of Superman |  |  |
| 1948–1958 | Noel Neill | Adventures of Superman | Superman Atom Man vs. Superman |  |
| 1951 | Phyllis Coates |  | Superman and the Mole-Men |  |
| 1979 | Shannon Farnon | Super Friends |  |  |
| 1978 1980 1983 1987 | Margot Kidder |  | Teräsmies Teräsmies II Teräsmies III Teräsmies ja uhka auringosta |  |
| 1988 | Ginny McSwain | Teräsmies  |  |  |
| 1993–1997 | Teri Hatcher | Teräsmieheni |  |  |
| 1996–2007 | Dana Delany | Teräsmies Justice League Justice League Unlimited Batman | Superman: Brainiac Attacks | Superman: Shadow of Apokolips |
| 2004–2011 2019-2020 | Erica Durance | Smallville Arrowverse |  |  |
| 2006 | Kate Bosworth |  | Superman Returns | Superman Returns |
| 2007 | Anne Heche |  | Superman: Doomsday |  |
| 2008 | Kyra Sedgwick |  | Oikeuden Puolustajat: Uusi rintama |  |
| 2011 | Christina Hendricks |  | All-Star Superman |  |
| 2013 2016–2017 2021 | Amy Adams |  | Man of Steel Batman v Superman: Dawn of Justice Justice League Zack Snyder’s Justice League |  |
| 2025 | Rachel Brosnahan |  | Superman |  |
Loga (departementti)

Dosson alueen vanha departementtijako.
Loga on departementti Nigerin Dosson alueella. Sen pinta-ala on 3 691 neliökilometriä. Asukkaita on 175 543 henkeä (vuonna 2012, väestönlaskenta).
Logan departementti sijaitsee Dosson alueen pohjoisosassa. Se rajoittuu idässä Dogondoutchin, etelässä Dosson ja lounaassa Boboyen departementteihin sekä pohjoisessa Tillabérin alueeseen.
Departementin hallinnollinen keskus on Logan kaupunki. Samannimisen kaupunkikunnan lisäksi siihen kuuluu kaksi maalaiskuntaa: Falwel ja Sokorbé. Kyliä on yhteensä 408.